Aleksandra Radović i njeno cARstvo – Priče jedne veštice\nAleksandra Radović i njeno cARstvo\nPublished on 28. Dec 2016. 28. Dec 2016. by Vještica\nŽivimo u državi gde se komrcijalna muzika stvara iz dana u dan. Mnogi bi ljude okarakterisali kao otupelu skupinu koja pada na grandizaciju. Na svu sreću, u našoj državi postoji i gaji se ona muzika koja je daleko od kiča i šunda. Muzika koja nosi emociju, lični pečat jedne divne žene i punoznančne tekstove koje treba razumeti.\nFotografija preuzeta sa oficijalne stranice Aleksandre Radović.\nAleksandra Radović je konačno objavila osam novih pesama, a za svaku od njih snimila je i spot. Pred sam kraj ove sumorne godine, ovo dođe kao jedno divno osveženje. Kada sam sve pesme preslušala, shvatila sam da je zaista vredelo čekati ovoliko dugo. Aleksandra se odužila na sebi svojstven način – poklonila nam je njeno cARstvo. Album se zaista simbolično tako i zove, a ako je suditi po društvenim mrežama, već se za svakog pronašla makar po jedna pesma. Zanimljivo je to da je prva pesma koju sam čula upravo pesma Neka me osude svi za koju je Aleksandra sama napisala tekst i muziku. Kao neko ko odavno prati njen rad, oduševljena sam činjenicom da je baš na ovaj album na stavila svoje kantautorsko delo.\nSve pesme nose onaj divni, melanholični ton svojstven samo muzičkom umenju Aleksandre Radović, a svaka od njih autentična je. Ako posle dva dana treba da izaberem omiljenu, moju dušu kupila je pesma Dok dišem. Nju preslušam nešto više puta nego ostale. To uopšte nije čudno, s obzirom na to da je tekst i muziku radila predivna Aleksandra Milutinović. Tvrdim da ne postoji bolji tandem od Radovićeve i Milutinovićeve.\nPesma Beskrajno nosi jednu divnu, divnu emociju. Ta moć koju Aleksandra Radović ima da uspe da prenese empatiju sa jednom čitavom sudbinom žene koja voli je neverovatna. Smatram da je ta moć autentična i da to nikako ne ume svako. Goran Kovačić je uradio muziku, a pri pisanju teksta pomogla mu je Aleksandra Milutinović. Ovaj tim je na isti način uradio i pesmu Pamti me, a ja sam sigurna da ćemo te stihove i note dugo pamtiti.\nPrimetila sam da su devojke već odlepile za možda najlepšom baladom na albumu. Dušan Alagić je uradio tekst i muziku za pesmu Samotnjak, a moram priznati da ni meni nisu izostale suze nakon prvog slušanja. I to je upravo ta moć Aleksandre Radović o kojoj sve vreme govorim.\nDa su odličan tim, Goran Kovačić muzikom i Aleksandra Milutinović tekstom su dokazali i stvarajući pesmu Carstvo tuge. Svaka od ovih pesama koje je Radovićeva otpevala nosi jednu zaokruženu priču, govori o nečemu što niko drugi ne ume da prenese na taj način, kao ovaj neverovatno dobar tim.\nJednu od bržih, vrcavih pesama u stilu Aleksandre Radović uradili su Goran Kovačić (muzika) i Ljiljana Jorgovanović (tekst). Živeo kraj je pesma koja mi je posebno legla, pevljiva je, tekst odlično osmišljen, a kvalitet je nemerljiv.\nDa Aleksandra Milutinović neverovatno dobro poznaje senzibilitet Aleksandre Radović, na ovom albumu je dokazala i pesmom Kocka leda. Ja zaista nemam reči kojima bih opisala ovako divno funkcionisanje dva muzičara kao što to njih dve čine.\nKada sam bila klinka, kada je trebalo da izgradim svoj muzički ukus, pesme Aleksandre Radović su se uvek nalazile na mojim kasetama, diskovima, plejlistama. Nikada neću zaboraviti onu plavu devojku koja vozi bicikl i peva Kao so u moru. Mislim da je baš ovaj album svojevrsna kruna dugogodišnjeg rada i truda. I neizmerno sam zahvalna Aleksandri Radović što mi je svojom muzikom pokazala pravi put, što sam danas neko ko ume da prepozna kvalitetne tonove i što ne padam na šund i kič.\nOstavljam vas da uživate u ovom divnom albumu, a ako ste već preslušali pesme, pišite mi koja vam se najviše dopada.\nPrevious Magija filmskog platna: film “Stado”, decembar, 2016.\nNext Decembarski Lady Box – sadržaj i prvi utisak


Vesić: Raspisan tender za izgradnju garaže ispod „Pinkija” u Zemunu - Beogradski Portal\nVesić: Raspisan tender za izgradnju garaže ispod „Pinkija” u Zemunu\nJKP „Parking servis” je raspisao tender za izgradnju podzemne garaže ispod platoa Sportskog centra „Pinki” u Zemunu, na površini od 5.407 kvadratnih metara, koji će imati jednu podzemnu etažu sa 150 parking mesta. Tim povodom, zamenik gradonačelnika Beograda Goran Vesić je zajedno sa predstavnicima ovog preduzeća i Opštine Zemun održao konferenciju za novinare, podsetivši ih da je „Pinki” od prošle godine prešao u vlasništvo Grada.\n– S obzirom na to da je Grad Beograda preuzeo upravljanje „Pinkijem”, moći ćemo da uložimo novac u rekonstrukciju ovog sportskog centra koji je jedan od najvažnijih u Beogradu. Danas je tačno 17 godina otkako je Beograd poslednji put izgradio podzemnu garažu. Jasno vam je da za to vreme imamo mnogo više automobila na teritoriji grada. Svake godine registrujemo novih četiri hiljade automobila mesečno, što je na godišnjem nivou oko 50 hiljada automobila. Bez obzira u kom delu grada živite, sve više je automobila, a sve manje parking mesta. U situaciji smo da već imamo 1,7 automobila po porodici, što govori o potrebi da se grade javne garaže. Garaža, za koju smo danas objavili tender, prva je u nizu – rekao je Vesić.\n– Time ćemo konačno rešiti dolazak turističkih autobusa do Hrama Svetog Save. Garaža će imati 150 parking mesta zato što ovde nismo mogli da radimo više od jedne etaže, budući da je Zemun poznat po tome da ima visoke podzemne vode, a i blizu je Dunava. Nova parking mesta će biti važna, pre svega za one koje dolaze u Sportski centar „Pinki”, a blizu je i gimnazija koju smo nedavno rekonstruisali, kao i OŠ „Svetozar Miletić”. Tu su i Komanda ratnog vazduhoplovstva i bolnica u blizini. Uredićemo ispred i plato koji će imati mnogo više zelenila. Ovo je samo jedna od garaža koju ćemo izgraditi u narednom periodu – objasnio je Vesić.\n– Fruškogorska ulica na uglu sa Pop Lukonom će takođe dobiti garažu. U narednih godinu dana će početi da se grade ili se već grade četiri garaže, što govori o tome koliko Beograd napreduje. U Zemunu radimo trenutno kej koji će od „Venecije” do lida biti uređen tako da izgleda kao Beograd na vodi. Treba da dobijemo građevinsku dozvolu za izgradnju još jednog parkinga. Mnogo je uloženo u rekonstrukciju Gardoša, urađena je i pešačka zona u starom delu Zemunu, a radimo i kanalizaciju. Branko Pešić će dobiti svoj spomenik u narednih nekoliko meseci s obzirom na to da je bio legendarni gradonačelnik, ali i Zemunac. Trenutno projektujemo pešačko-biciklističkog most Lido–Zemun, ali to je dosta komplikovano. Ovo je odavno želja Zemunaca i kada to uradimo, rešićemo problem pontona – kazao je Goran Vesić.\n– Sledeće godine krećemo sa rekonstrukcijom Glavne ulice u Zemunu. Potpuno smo renovirali Spirtinu kuću koja se nalazi u Glavnoj ulici, jer je to zavičajni muzej Zemuna. Trebalo je dosta vremena da se kuća obnovi. Izdvojili smo dosta vremena za obnovu parketa jer postoji jedna radionica u Evropi koja to radi. Nadam se da ćemo u narednom periodu u potpunosti urediti centar Zemuna. Dosta ulažemo u Zemun jer je to zaslužio. Takođe, od pet bazena koji će se graditi sledeće godine, jedan je u Zemunu. Nikada se u Beogradu nije gradilo istovremeno pet bazena. Taj bazen će biti pod „Pinkijem”, iako fizički ne može da bude pored njega. Zemunci su zaslužili da imaju otvoren i zatvoren bazen što će omogućiti da se deca više bave sportom – objasnio je zamenik gradonačelnika.\n– Za ovo sam posebno vezan jer sam tu bio u vojsci. Ovo je bio veoma zahtevan projekat jer je trebalo utvrditi da li zgrada može da se obnovi, a može. Ovo je jedna od najlepših zgrada koja je namenski građena za ratno vazduhoplovstvo, sa prelepim skulpturama. Do juna ćemo imati završen projekat. Da smo svih ovih godina obnavljali po sto metara kvadratnih, već bismo obnovili celu komandu. Kada to uradimo, istovremeno ćemo obnoviti i ceo avijatičarski park i vratiti ga u pređašnje stanje, onako kako je izgledao 30 godina – rekao je Vesić.\nDirektor JKP „Parking servis” Andrija Čupković izjavio je da suje u prethodnih osam godina rekonstruisane sve garaže, kako stanarske tako i velike gradske.\n– Očekujemo da u martu započenmo radove. Procenjena vrednost radova na tenderu je oko 700 miliona dinara, a period izgradnje je dve godine od početka radova. U narednom periodu očekujemo da raspišemo još jedan tender za garažu u Skerlićevoj ulici na Vračaru. Rešiće se i parking za turističke autobuse koji će imati svoje mesto na krovu garaže. Sve to ne bismo mogli da radimo bez Grada Beograda sa kojim imamo izuzetnu saradnju. U ovaj projekat smo ušli zajedno sa njima. Novcem koji smo prihodovali izgradićemo ovu garažu – objasnio je Čupković.


Đajić: Trenutno redovno snabdijevanje kiseonikom - mojKontakt portal - Radio Televizija Kontakt\nUniverzitetski klinički centar Republike Srpske raspolaže dovoljnim količinama kiseonika i snabijedvanje je trenutno redovo, izjavio je generalni direktor ovog zdravstvenog centra Vlado Đajić.\n“U ovom trenutku imamo oko osam tona kiseonika, snabdijevanje je redovno, ali ne znamo do kada ćemo i kako ćemo dalje. Tražimo najbolje moduse, nema čarobnog štapića, zato što može i `Meser` da ostane bez kiseonika i onda dolaze sve zdravstvene ustanove u BiH u problem”, rekao je Đajić novinarima u Banjaluci.\nUkazao je na otežano funkcionisanje, jer u ovom trenutku kiseonika nedostaje u svijetu, a istakao je korektan odnos “Mesera” prema UKC-u.\n“Svi su sada vidjeli do kakve katastrofe je moglo dovesti trenutno ludilo gradonačelnika Banjaluke Draška Stanivukovića koji je bio spreman da žrtvuje živote naših stanovnika i građana Banjaluke i Republike Srpske za svoje jeftine poene”, rekao je Đajić.\n“Sve je bilo nepotrebno, kiseonik je bio ispravan”, naglasio je Đajić i dodao da UKC dobija kiseonik preko donatora i da su sa dosadašnjim dobavljačima dogovorili sporazume, raskid ili zamrzavanje ugovora i raspisivanje tendera.\n“Ako se opet poveća broj pacijenata, niko ne zna gdje ćemo nabavljati kiseonik jer `Meser` nema dovoljno kiseonika”, rekao je Đajić i dodao da je Srbija zabranila izvoz kiseonika, te da su u Hrvatskoj i Evropi veliki problemi sa kiseonikom.


DSS ide samostalno na izbore - B92.net\nBeograd -- Demokratska stranka Srbije izaæi æe samostalno na vanredne parlamentarne izbore, zakazane za 16. mart, a nosilac liste je predsednik stranke Vojislav Koštunica.\nIzvor: Tanjug petak, 31.01.2014. | 16:24\nJedina parlamentarna stranka koja vodi racuna o Srbiji. Sve ostale stranke vode racuna o EU.\n(Milutin, 1. februar 2014 18:15)\nAuuuu, glavni politicar im je Slobodan Samardzic (koji je svoju decu uhlebio u mrskoj mu EU), pisac ekonomskog programa im je Nenad Popovic (kuku i lele), portparol im je Petar Petkovic (duplo kuku i duplo lele), glavni covek u BG veciti student i ceo zivot politicar Andreja Mladenovic... Pricaju o politickoj neutralnosti a dok su bili vlast bili su najbolji frendovi sa Karlom Del Ponte. Kritikuju SSP i MMF a sve zivo sto su mogli su upravo prodali (za vreme njihove vlade je prodato 70% preduzeca). Kritikuju Dacica za aferu "Misa Banana" a Dejan Mihajlov tom istom Dacicu sacuvao zadnjicu u aferi "Kofer". Za Kosovo su uradili jedno veliko nista, sve sto znaju je da masu Ustavom koji su doneli na "ooo-ruk". U njihovo vreme se desio pogrom (mart 2004) i nista, ode Crna Gora, i nista, Taci samoproglasio drzavu, i nista, porazbijali izloge po BG. Tokom njihove vlade Labus i Dinkic su radili sta im se prohte. Oni su prvi poceli da vracaju SPS na politicku scenu (jer su im dali upravne odbore za vreme svoje vlade), retard Tadic je taj posao samo dovrsio. Doneli su ovaj uzasan zakon o radu prema kome je loseg radnika iz javnog sektora nemoguce otpustiti. U njihovo vreme je nastavljeno obesmisljavanje parlamentarizma (ne zaboravite da je tad prvi put ukinut kvorum, pa se i danas sednice skupstine drze u praznoj sali). DSS je jedna stranka sa potpuno impotentnim idejama i idejama van ovog vremena. Glasacu za DSS ako 16. marta dobijem teski potres mozga.\n(milan, 1. februar 2014 16:42)\nMožda i preðete cenzus a i da ne preðete nikome ne bi bilo žao.\n(vedro nebo, 1. februar 2014 13:41)\nZaista hrabro od Kostunice da samostalno izadje na izbore, ali postoji problem, a to je prelazak cenzusa sa kojim ce se susresti, jer DSS na zalost u proteklom periodu nije nista ponudila, osim kritikovanja svakoga i svega. Ne moze se tako pred gradjane.\n(malena, 1. februar 2014 10:20)\nKoliko nepoznavanja politike ili se radi o zeljama. Sve ove koji su se obradovali sto DSS izlazi samostalno nadajuci se da nece preci cenzus, moracu da razocaram. DSS ce na ovim izborima biti blize dvocifrenom procentu nego cenzusu. Na proslim izborima za dlaku ispod cenzusa ostali su SRS i Dveri. Mislim da ce i SRS (pre nego Dveri) uspeti da ovaj put preskoce cenzus. Tako da cu ove "obradovane" morati da razocaram: Srbija ce od marta u parlamentu sigurno imati najmanje dve stranke koje su antievropske. Ja koji sam 90-ih bio zestoki zagovornik evropeizacije Srbije i borac za demokratiju, danas sam postao najzesci protivnik ovakve Evrope. Oni koji su 20 godina glasali za SRS su na prethodnim izborima glasali za DS, na ovim nemaju dilemu-glasace za SNS. Sto je najgore, oni nisu promenili svoje stavove, i dalje su nazadni. Eto, do cega je dovela suluda politika koja je vodjena u trecem milenijumu, suluda politika Borisa Tadica u prvom redu, ali i politika koju vodi Aleksandar Vucic u prethodne dve godine, da oni najobrazovaniji postaju protivnici ovakvog ponizavajuceg puzanja Srbije ka Evropi. A samo je trebalo biti iskren prema narodu i sve bi bilo drugacije.\n(Skywalker, 1. februar 2014 09:51)\nPosto je nakon izbora 2012 SRS presala biti parlamentarna stranka [nije presla cednzus], DSS ima sansu da u svoje glasace 'uvuce' SRS-ovce, ali i glasace SNSa koji su razocarni politikom SNS prema Kosovu od leta 2012 do danas, briselskim,...\n(prilika, 1. februar 2014 00:07)\nSami pali, sami se ubili !\n(Duka, 31. januar 2014 23:26)\njbt. svaka stranka ima svoje botove.\n(Salle, 31. januar 2014 22:28)\nЈа колико сам упућена у њихову политику, закључила сам да са њима нема никакве будућности, што можемо да и да докажемо тиме, што на изобрима не прелазе цензус!\n(Марија67, 31. januar 2014 19:40)\nPa naravno, niko nece da potone sa njima ispod cenzusa!\n(Lazovic, 31. januar 2014 19:26)\nHrabar potez DSS!Samo koliko je pametan to ce Voja osetiti na svojoj kozi kad ih Vucic potuce do kolena!Niko ne moze sam protiv SNS,kako neki ljudi ne shvataju da su propali politicari i da nemaju vise tu snagu kao ranije.Ako hoce dokazivanje onda moraju prvo da pridobiju sve ljude koje su olako izgubli,pa tek onda da grade nesto,ali oni sve obrnuto!\n(Darko LA, 31. januar 2014 19:20)\nPitanje je sad: Da li oni nece nikog ili niko nece sa njima u koaliciju?\n(Op Op, 31. januar 2014 18:40)\nJaki ste k`o zemlja! Mozda nesto govori sto na ovu vest ima 13 komentara. Pet su antiprotivni. Od pozitivnih, posto nemate botove kao SNS, mozete da ocekujete "siguran glas". Ako na izbore izadje 15 gradjana Srbije uzimate vecinu u skupstini!\n(cetrnaesti komentar, 31. januar 2014 18:30)\nImbecilna odluka. Trebalo je da naprave koaliciju sa SRS i Dverima. Na prošlim izborima te tri stranke su zajedno imale 17% glasova.\nTako bismo imali konaèno u skupštini jedan JAK antievropski blok okrenut Rusiji.\nOvako neæemo imati nikoga, jer niko od ove tri stranke neæe preæi cenzus.\n(Razoèaran, 31. januar 2014 17:50)\nBravo! Odlièno! Konaèno æemo videti koliko ljudi u Srbiji podržava vašu politiku levo-desno gore-dole i više od onoga a manje od....ko zna èega! Iskreno se nadam da æe vam rezultat na izborima jednom zauvek zapušiti usta i trajno skloniti sa politièke scene u Srbiji!\n(Dinosaur Jr., 31. januar 2014 17:36)\nPametno. Daleko od svih ,,pijacarenja,, i politickih ,,prostitutki,, iz DS,SNS i ostalih.\n(nesa, 31. januar 2014 17:16)\nO ne mogu da verujem neobavesteni cuo za izbore.\n(Jasna, 31. januar 2014 17:07)\njedino sto je koliko toliko valjano i autenticno ostalo od nekadasnjeg DS-a je DSS....uvek sam glasao i uvek cu glasati za njih i pored mnogo zamerki ali bar imaju nivo i ne klosare za suvi strancki rejting i interes kao vecina drugih stranaka !!!\n(gerseaux-bg, 31. januar 2014 17:04)\nDa li ce DSS da predje cenzus ili nece, da li ce da osvoji 30% glasova ili 0.1% nije bitno\nBitno je da DSS SAMA IZLAZI NA IZBORE!!!!\nTo je stranka!\nA ne SNS+prikolice pijavice\nA ne DS1+prikolice pijavice\nA ne DS2+prikolice pijavice\nVi kako hocete, ali ja cu da doprinesem svojim glasom ovih 0.1% (ili 30%?).\nNecu da glasam za kolaicije sakupljene sa konca i konopca (LDP, Vinarska stranka, SPO, exJUL-Vulin, URS, Drustvo ljubitelja Save i Dunava....)\n(fizicar, 31. januar 2014 17:03)\nNaravno samostalno. Ne, nego æe kao ostali: 1 stranka+5 privezaka. Moj glas DSS-u je siguran, deluju najozbiljnije i drugaèije od svih ostalih.\n(Mikiša, 31. januar 2014 17:02)\nBarem smeju da izadju sami za razliku od drugih. Znaci da im nije cilj vlast po svaku cenu. Ovo nije ludost nego hrabrost jer su lako mogli da naprave koaliciju sa SNS da im je vlast cilj. Respect!\nNi Milosevic nije bio doveka a svi ga velicali, tako nece ni radikali pod maskama!\n(Drugaciji, 31. januar 2014 17:01)\nE ova vest me mnogo obradovala.Evo idealne prilike da ne predju cenzus.Najgora stranka na srpskoj politickoj sceni.Nazivaju se demokratskom strankom,a u stvari su vise nacionalisti,radikali i sve ono najlosije sto moze da bude. Interesantno,ali kad god vidim njihovog dozivotnog predsednika odma mi se u stomaku stvori neka mucnina i tri dana nemam srece.\n(leca, 31. januar 2014 16:48)\nА иначе имаш среће?\n(qq, 31. januar 2014 16:58)\nJedina prava i nezavisna stranka, posvecena spasavanju onoga sto se od Srbije jos moze spasiti posle svih pro-evropskih "demokrata"\n(Ajdaho, 31. januar 2014 16:56)\nDecenijama vapaje za davnu proslost, evo konacno prilike da tamo i odu. Budite pametni i pomozite im za ovu svecanu istorijsku priliku da odu u vecan san.\n(m m, 31. januar 2014 16:48)\nOdlièna strategija, samo ako spuste cenzus na 1%.\n(Boro Miranoviæ, 31. januar 2014 16:38)


WhatsApp uveo reklame i firme mogu da vam pišu | MONDOBA\nWhatsApp uveo reklame i firme mogu da vam pisu\nWhatsApp uveo reklame i firme mogu da vam pišu 0 Podijeli Podijeli na facebook Podijeli na twitter Podijeli na viber Pošalji na mail\n03.08.2018. / 13:06\nAutor mondo.rs 03.08.2018. / 13:06\nNakon omogućavanja video poziva za više učesnika odjednom, WhatsApp ima i neke loše vesti za sve nas - reklame su stigle i znamo kako će biti prikazivane.\nOdavno je najavljena mogućnost da se reklame prikazuju u okviru WhatsApp aplikacije, a sad smo konačno i saznali kako će to da bude uključeno u aplikaciju. Reklame će se prikazivati poput reklama na Instagram aplikaciji - u okviru Status objava, koje možete da listate horizontalno.\nTakođe, WhatsApp će uzimati novac od oglašivača i kompanija, koje žele da se njihovi proizvodi spominju kroz WhatsApp aplikaciju, a te kompanije i oglašivači će, na osnovu kontekstualnog sistema, moći da vas kontaktiraju putem poruka i o proizvodima, koji vas možda zanimaju. Ipak, pre nego što stupite u kontakt s bilo kim, kompanija će morati da zatraži dopuštenje da vas kontaktira, putem interfejsa u poruci. Ako odbijete, neće biti prepiske, a ako prihvatite poziv za razgovor, bićete u prilici da saznate šta to ta kompanija ili oglašivač želi da vam ponudi.\nReklame preko Status interfejsa nećete moći da isključite i one od 1. avgusta ulaze u finalnu test fazu, da bi se u WhatsApp aplikaciji pojavile najkasnije do kraja godine.


Održan Marš prijateljstva | Direkt.rs\nPočetna Društvo Održan Marš prijateljstva\nGornji Milanovac – U znak sećanja na preko četiri hiljade jugoslovenskih interniraca, koji su se od 1942. do 1945. godine našli u nemačkim koncentracionim logorima u Norveškoj, u subotu je održan tradicionalni Marš prijateljstva. Ove godine se obeležava još jedan značajan jubilej – 30 godina Norveške kuće.\nTim povodom, opštinu Gornji Milanovac posetio je ambasador Kraljevine Norveške u Republici Srbiji Njegova Ekselencija Arne Sanes Bjornstad.\nNakon što su se učesnici Marša prijateljstva okupili u Norveškoj kući, svi zajedno uputili su se u Dom kulture gde je održan prigodan program. Na svečanost su došla i trojica bivših interniraca u norveškim logorima Velimir Pavlović iz Beograda, Ranko Nešković iz Parmenca kod Čačka i Radisav Planinčić iz Rogatice u Bosni i Hercegovini. Prisutan je bio i predsednik norveškog ogranka Društva Rolf Fjelestad.\n„Vaša Ekselencijo, poštovani prijatelji iz Norveške, cenjeni gosti, dame i gospodo, čast mi je i zadovoljstvo da vam se obratim u ime domaćina – opštine Gornji Milanovac. Danas obeležavamo veliki jubilej – 30 godina Norveške kuće, koja je simbol prijateljstva Norveške i Srbije, simbol prijateljstva naša dva naroda. Ovakvi susreti nas uvek podsećaju na mlade koji su se u Drugom svetskom ratu našli u nemačkim koncentracionim logorima u Norveškoj. Podsećaju nas na one koji nisu dočekali povratak u domovinu. Podsećaju nas na negovanje prijateljstva uprkos ogromnoj geografskoj udaljenosti, na radost prvih posleratnih susreta, osnivanje Jugoslovensko-norveškog društva 1969. godine i na našu zajedničku Kuću. Hvala Njegovom Kraljevskom Visočanstvu Haraldu jer je uzeo učešće u obeležavanju godišnjice u junu mesecu, na groblju u Botnu. Prisustvo velikog broja mladih danas pokazuje da ovo naše prijateljstvo ima budućnost i čvrsto verujem da će biti dugovečno. Sa Društvom srpsko-norveškog prijateljstva radimo na rekonstrukciji Norveške kuće, kako bi joj vratili stari sjaj. Zajedno sa Ministarstvom privrede obezbedili smo sredstva da do aprila završimo rekonstrukciju Spomen parka „Brdo mira“, gde se nalazi spomenik stradalim internircima u Norveškoj. Milanovčani cene Norvešku i sve što je ona učinila za našu opštinu. Ponosni smo na naše prijateljstvo. ŽIVELA SRBIJA! ŽIVELA NORVEŠKA! ŽIVELO SRPSKO-NORVEŠKO PRIJATELjSTVO!“, rekao je predsednik Kovačević.\nGradonačelnik komune Vefsn Jan Arne Lovdal istakao je da je za dvanaest godina, koliko je na čelu Komune, doživeo divne trenutke u prijateljstvu Gornjeg Milanovca i Vefsna.


Magazin Intermezzo – Ratnički ples uz The Prodigy na Exitu\nRatnički ples uz The Prodigy na Exitu\nEXIT R:evolucija se širi iz dana u dan, pa će tako po prvi put u istoriji EXIT-a biti održan festival unutar festivala. Warriors Dance festival, koji je u prethodnih nekoliko godina okupio više stotina hiljada ljudi na tri razlićita kontinenta, i čije je prošlogodišnje izdanje u Srbiji nominovano za najbolji novi evropski muzički festival, biće održan ove godine 12. jula u Novom Sadu, na Petrovaradinskoj tvrđavi u okviru EXIT festivala.\n„Beogradski Warriors Dance Festival je bio nevjerovatno iskustvo“ navodi se u saopštenju grupe The Prodigy. „Dobili smo na hiljade pisama fanova koji su insistirali da se Warriors Dance i ove godine desi u Srbiji, i nije bilo boljeg izbora nego da ovogodišnje izdanje održimo u okviru EXITa, jednog od najpriznatijih svetskih muzičkih festivala.“\n„Veoma smo ponosni što se jedan od najznajčajnijih svjetskih bendova svih vremena pridružuje organizacionom timu EXITa. Posebnu ekskuzivu daje činjenica da će izdanje Warriors Dance na EXITu biti jedino izdanje ovog festivala na evropskom tlu u 2013. godini.” izjavio je Ivan Milivojev, jedan od osnivača EXIT festivala.\nPoslije dva nastupa koji su okarakterisani kao jedni od najboljih u istoriji EXITa, The Prodigy dolaze u sasvim novom izdanju, u okviru putujućeg festivala Warriors Dance, praćeni velikim brojem vrhunskih izvođača i scenografijom koja ima za cilj da dočara slobodu duha i napravi pozornicu za audio-vizuelni doživljaj koji nikoga neće ostaviti ravnodušnim.\nWarriors Dance donosi eksplozivnu mješavinu jakih bitova i režećih gitara, vanvremenske dance hitove grupe The Prodigy i fuziju muzičkih pravaca koji dižu atmosferu do vrhunca i dalje, čineći ga jedinstvenim festivalskim iskustvom. Cijela tvrđava će biti dekorisana urbanim umjetničkim instalacijama i stotinama Warriors Dance zastava koje će najaviti i dati podlogu nadolazećem spektaklu.\nLiam Howlett, Keith Flint i Maxim Reality njeguju jake veze sa srpskom publikom koja i dalje pamti nezaboravni beogradski koncert iz 1995. godine, koji je ujedno bio i njihov prvi internacionalni nastup, ali i šou koji su dvaput pravili na Petrovaradinskoj tvrđavi. Od domaćina Warriors Dance-a se očekuje da izvedu sve hitove koji su obilježili njihovu karijeru, poput „Firestarter“, „Smack My Bitch Up“ i „Voodoo People“, ali i pjesme sa najnovijeg albuma koji nosi radni naziv „How To Steal A Jet Fighter“.\nEXIT sa ponosom predstavlja i nastupe sastava South Central, kao i legendi domaće scene, grupe Eyesburn. South Central duguju svoj planetarni uspjeh Liamu Howlettu koji im je uputio poziv na saradnju videvši njihov performans. Iza sebe imaju koncerte uz The Prodigy, Rage Against The Machine i Pendulum, kao i remikse za DJ Fresha, Steve Aokija i, naravno, The Prodigy.


Šampioni zaboravljeni, prste u izbor sportista upetljala politika | Moj Kotor Varoš\nHomeSportŠampioni zaboravljeni, prste u izbor sportista upetljala politika\n18/02/2021 Moj Kotor Varoš Sport 0\nVeliki broj kotorvaroških aktivnih i bivših sportista izrazio je ogorčenje i razočaranje izborom najboljih sportista opštine Kotor Varoš za 2020. godinu, navodeći da je komisija koja je birala laureate zaboravila mnoge šampione i da se u izbor upetljala politika.\n– Moj brat Sergej i ja. Zaboravljeni od svoje opštine – napisao je biciklista Davor Tubić na svom profilu na “Fejsbuku” uz zajedničku fotografiju sa kolegom Sergejom Maksimovićem.\nMaksimović je u prošloj godini postao juniorski šampion RS i BiH, Tubić se okitio titulom šampiona RS, a dodao joj je i vicešampionsku na nivou BiH.\nNezadovoljstvo je iskazao i dugogodišnji golman Rukometnog kluba Kotor Varoš Vladan Maksimović koji je istakao da su ovaj standardni prvoligaš i njegovi članovi zaboravljeni prilikom izbora najboljih kotorvaroških sportista.\n– Kao neko ko intenzivno prati sport u Kotor Varošu, ali i kao član Rukometnog kluba Kotor Varoš imam potrebu da napišem par riječi o manifestaciji “Izbor najboljih sportista opstine Kotor Varoš”. Kao prvo čestitam svim izabranim. Ima tu uspješnih sportista i klubova i sigurno su zasluženo tu gdje jesu. Kao član Rukometnog kluba Kotor Varoš pitam se gdje smo mi u svemu tome. Imamo Bojana Markovića, zlatnog momka i najboljeg strijelca aktuelnog šampionata sa 12 postignutih golova po meču, koji je ove godine trebao ponijeti epitet najboljeg sportiste. Imamo čovjeka koji je nadaleko poznat po predanom radu sa mladim uzrasnim kategorijama i sa seniorima. Čovjek o kojem ne treba puno trošiti riječi. Dovoljno je reći Stamenko Antonić Deba – naveo je Maksimović bez dlake na jeziku.\nPrema njegovim riječima, zaboravljeni su i Kotorvarošani koji uspješno razvijaju inostranu rukometnu karijeru, odnosno nastupaju u drugim domaćim klubovima.\n– Imamo Žarka Pejovića, Petra Jokanović i Zorana Radića koji pronose ime Kotor Varoša u svijetu. Imamo i Arsenija Bubića i Radomira Stojanovića u dobojskoj Slogi, jesenjem prvaku BiH u rukometu – istakao je Maksimović.\nIzbor najboljih sportista sa ogorčenjem je komentarisao i član Kluba malog fudbala Kotor Varoš Danijel Trifković.\n– Ovo što se radi u Kotor Varošu iz godine u godinu postaje sve žalosnije. Uspjeh pojedinih sportista u Kotor Varošu ostaje zanemaren, a ima ih mnogo. Izdvojio bih brata Dejana Trifkovića koji je u 2020. godini ostvario najveći uspjeh u našoj opštini. Postao je prvak BiH u futsalu, osvojio turnir reprenzetacija u Hrvatskoj sa A selekcijom i postao najmlađi debitant u A selekciji BiH u kvalifikacijama za svjetsko prvenstvo. Da se politika umješala u sport Kotor Varoša odavno je jasno. Neka je svima na čast, ničije ne traje vječno – naveo je Trifković.\nPovodom izbora najboljih oglasio se i bivši član Košarkaškog kluba Mladost Vedran Filipović, ističući da su ekipni sportovi već godinama diskriminisani.\n– Ne mora i ne treba uvijek da bude primaran pojedinačni sport. Diskriminacija ekipnih sportova na sceni je duži niz godina. Dejan Trifković je prvak BiH za 2020. godinu u malom fudbalu, član reprezentacije BiH u više selekcija, momak koji promoviše svoj grad i s ponosom ga spominje gdje god da ode. Članovi komisije da li vas je sramota – upitao je Filipović.\nOn je dodao da ne umanjuje kvalitet izabranih sportista, ali da ne mora svake godine biti primat biti na pojedinačnim sportovima.\n– Možemo li barem u sportu izostaviti politiku – još jedno je pitanje koje je postavio Filipović.\nZa najbolje sportiste opštine Kotor Varoš izabrani su džudisti Borislav Bogdanić i Sara Marić, a i nagrade u ostalim kategorijama pripale su mahom onima koji se takmiče u pojedinačnim sportovima. Izbor najboljih sportista organizovali su opština Kotor Varoš i Centar za kulturu sport i informisanje.\nKalamanda i Radić u borbi za dres slovenačkog Gorenja


‘Jedvanosimsoboakalomistobo’, predstava o našoj stvarnosti – Urban Magazin\n‘Jedvanosimsoboakalomistobo’, predstava o našoj stvarnosti\nPrva predstava koja će biti odigrana na repertoaru Sarajevskog ratnog teatra u 2018. godini biće “Jedvanosimsoboakalomistobo” reditelja Aleša Kurta, koju ćete moći pogledati u petak, 5. i subotu, 6. januara u 20 sati.\nDramski tekst potpisuju Nejra Babić i Aleš Kurt, a u predstavi igraju Maja Salkić, Mirela Lambić, Ana Mia Milić, Alban Ukaj, Sead Pandur, Jasenko Pašić, Adnan Kreso, Saša Krmpotić i Lejla Čaušević. Dramaturgiju potpisuje Dubravka Zrnčić-Kulenović i Nejra Babić. Kostimografiju potpisuje Melisa Musić Ajkunić, a scenografiju Vedran Hrustanović. Muziku za predstavu su radili Damir Nevesinjac i Basheskia.\nPredstava je realizirana u okviru projekta Kofer za sjećanja Studija lutkarstva Sarajevo kojeg podržava Vlada Švicarske.\nNejra Babić, autorica teksta\nAleš Kurt, autor teksta i reditelj predstave\nCijena ulaznica iznosi 10KM, a rezervacije se mogu obaviti pozivom na 033 664 070 ili slanjem poruke u inbox Facebook stranice. Omogućen je popust za studente i penzionere.


I vi ste u žiriju: Glasajte za djevojku koja će nas predstavljati u Egiptu - Vijesti.me\nMISS ECO INTERNATIONAL: UPOZNAJTE FINALISTKINJE\nFinalistkinje takmičenja (klikni za uvećanje)\nFinalistkinje izbora za predstavnicu Crne Gore na takmičenju Miss Eco International, koje će se na proljeće održati u Egiptu su Aida Redžović (18 godina, iz Bara), Valentina Ivezić (20, Cetinje), Natalija Trapara (20, Herceg Novi), Kristina Radović (22, Podgorica) i Nikolina Božović (17, Nikšić), otkrila je za “Vijesti” Kristina Mitrović, nacionalna direktorka tog izbora.\nČlanovi žirija, dizajner Lazar Ilić, Milica Bukilić iz plesne škole Steps, Nataša Milosavljević, bivša mis Crne Gore i vlasnica agencije AR Scouting Menagment, Ana Bušihina model i dizajnerka nakita iz Rusije i organizatorka takmičenja u Egiptu dr Amal Rezk koja se priključila putem Skypea, izabrali su ove djevojke nakon kastinga.\nŠesti član žirija, čitaoci portala Vijesti, za svoje favoritkinje mogu glasati danas od 8 do 18 sati.\n“Pobjednicu ćemo proglasiti u prisustvu članova žirija, sponzora, partnera i medija, u terminu koji ćemo saopštiti pošto se završi glasanje na portalu Vijesti”, pojasnila je Mitrovićeva. Kako je kazala, osim prvoplasirane djevojke i ostale mogu očekivati odlazak na druga takmičenja.\nFinalistkinje izbora su Vijestima objasnile zašto su se prijavile za ovaj izbor, da li imaju iskustva u modelingu i kakav je njihov stav po pitanju ekologije.\nFoto: Filip Burzanović\n- Prijavila sam se zato što smatram da posjedujem kriterijume koji su poželjni. Želja mi je da se bavim manekenstvom, pa bi mi ovo bio veliki uspjeh, iskustvo i dobra promocija za moju budućnost.\n- Manekenstvom se bavim godinu dana, radila sam nekoliko revija, na takmičenju za Miss Freedom of the World sam osvojila prvo mjesto.\n- Treba uložiti mnogo više napora kada je u pitanju promocija ekologije i edukacije javnosti, da bi prostor oko nas bio čist i uredan, za šta se i sama trudim da dam svoj skromni doprinos.\n- Prijavila sam se prvenstveno, jer me je naziv kastinga privukao i naravno, zato što volim modeling.\n- Išla sam na više kastinga, trenutno sam članica Superstar Model agencije, a najviše angažmana sam imala za profesionalno fotografisanje.\n- Očuvanje prirodne sredine je veoma bitno kako za biljni i životinjski svijet tako i za nas. Ako ne vodimo brigu o tome, može se desiti da neke biljne i životinjske vrste nestanu. Zato čuvajmo našu okolinu!\n- Prijavila sam se jer želim da steknem novo iskustvo i smatram da čovjek treba da uhvati priliku kada je ima.\n- Imala sam iskustva u modelingu, ali ovo je za mene nešto sasvim novo.\n- Ekologija i zaštita životne sredine su teme o kojima se u Crnoj Gori veoma puno govori, ali na kojima se konkretno mnogo i ne radi. Smatram da je rješenje podizanje svijesti građana o značaju ekologije i životne sredine.\n- Prijavila sam se kako bih stekla još jedno novo iskustvo, ostvarila nove kontakte, upoznala nove ljude. Ko zna, možda na taj način dobijem mogućnost da se oprobam u nečemu drugačijem.\n- Sa 16 godina sam počela da se bavim modelingom, tada su počele i revije "Dvije ure modne torture", "Fashion Connetion "... uz pomoć kojih sam imala priliku da sarađujem sa mnogim kreatorima poput Tatjane Sokolove, Lazara i Kristine Ilić, Marine Banović - Džuver, Sekom Martinović - sa čijom kreacijom sam bila na na noslovnoj strani Pobjedinog porodičnog magazina. Na takmičenju Montenegro Look Miss Blic Crna Gora, 2012. sam proglašena za drugu pratilju.\n- Poznato je da je Crna Gora proglašena za prvu ekološku državu. Iako se radi o malom prostoru, priroda je bogata izuzetnim biljnim vrstama koje posjeduju i određena ljekovita svojstva. Nije strano ni da smo na mapi destinacija koje obavezeno treba posjetiti. I pored toga, i Crna Gora se bori sa problemom "plastika". Kese i flaše su gotovo svuda. Učešćem na ovom takmičenju, pokušaćemo da podignemo svijest o tome koliko je ekologija zapravo bitna, naročito u vremenu u kojem živimo, razmijenimo iskustva i pokupimo nova saznanja koja možemo primijeniti u našoj državi.\n- Prijavila sam se zbog toga da bih stekla novo iskustvo i da bih na neki način istakla svoju ljepotu.\n- Kada je u pitanju iskustvo u svijetu modelinga do sada sam radila nekoliko revija.\n- Crna Gora je prva ekološka država. Na malom prostoru imamo veliki broj nacionalnih parkova i mnogo prirodnih ljepota, ali se i pored toga borimo sa problemom ispravnog odlaganja otpada.\nserjoza 8 mjeseci\nOvo je tako neukusno, a fotografije loše da sve izgledaju jeftino.\nBrigadirCG 8 mjeseci\nFotografije ocajne, kupaci za Sutomore.\nLaka 8 mjeseci\nIma li bar nekoga u toj redakciji da je sramota?\nNevažeći?!Pa da prođu ko neki u NK!😂\nAleksandarVeliki 8 mjeseci\nLose...imamo mi mnogooo bolje od prikazanog.\nHoT 8 mjeseci\nHerzeg, ne daj boze da sam ja za DF, ja sam jedan veliki Crnogorac, kojeg ne interesuje politika, zato ne kenjaj...


Sejbo: Preispitavanje nemačke spoljne politike\nStiven Sejbo,Direktor Transatlantske Akademije Nemačkog Maršalovog Fonda\nKriza u Ukrajini podstakla je preispitivanje ne samo odnosa Nemačke prema Rusiji, već i same geo-ekonomske politike zemlje, kaže Stiven Sejbo iz Nemačkog Maršalovog fonda.\nIdeja vodilja spoljne politike Berlina je da Nemačka ne bude ni vojna ni strateška sila, već svetska ekonomska sila. Posledica takve politike su i ostvareni bliski odnosi Moskve i Berlina, koji se zbog ukrajinske krize nalaze u procepu.\nSve doskora, susedna Rusija, kao izvor energenata i tržište za plasman nemačke robe, igrala je presudnu ulogu u afirmaciji takve politike, kaže Stiven Sejbo, izvršni direktor Transatlantske akademije Nemaćkog Maršalovog plana u Vašingtonu.\nOn dodaje da moćni nemački poslovni lobi, koji ima velike trgovinske aranžmane sa Rusijom, uticao je na to da Nemačka obrati manje pažnje na nedemokratske procese u toj zemlji.\nZaštita ljudskih prava nije nikada bila u fokusu nemačko-ruskih odnosa:\n"Insistiralo se na tome da demokratija i prosperitet Nemačke počivaju na ekonomskoj snazi zemlje. Pošto nemačka ekonomija zavisi od uvoza resursa iz nedemokratskih zemalja kao što su Rusija i Kina, odgovor je da sa takvim zemljama jednostavno mora da se živi.“\nMeđutim, kriza u Ukrajini podstakla je preispitivanje ne samo odnosa Nemačke prema Rusiji, već i same geo-ekonomske politike, ističe Sejbo.\n„U novim okolnostima postavlja se pitanje, da li će Nemačka svoj odnos sa zemljama kao što su Kina i Rusija vrednovati isključivo sa ekonomskog stanovišta ili će izvršiti rebalansiranje tako da njene veze sa svetom budu zasnovane na spoljnopoltičkim prioritetima.“\nPromena politike Berlina imala bi širi odjek, dodaje Sejbo.\n„Zaista se nalazimo u ključnom trenutku što se tiče spoljne politike Nemačke, jer kako Nemačka bude odlučila, tako će odlučiti i ostatak Evrope.“\nEvropa - na 25. godišnjicu pada Berlinskog zida, koji je doveo do ujedinjenja Nemačke i okončanja Hladnog rata - nije ni malo stabilna smatra Sejbo.\n„Evropa je u veoma opasnom stanju . Nema optimizma, preovlađuju ekonomske teškoće, nacionalističke stranke su u usponu, nedostaje snažno vođstvo, uloga Amerike u Evropi nikad nije bila manja. Ukratko, Evropa se nalazi u potpuno novim okolnostima, kako na društvenom tako i na ekonomskom planu. Rešenja za probleme još uvek nisu na vidiku.“\nSejbo je oštar i u proceni prilika u Rusiji, posebno politike ruskog predsednika Putina.\n„Putin ima staromodan, ka-ge-beovski pogled na svet i stvorio je sistem koji ga drži izolovanog od spoljnog sveta. Konsolidovao je ličnu vlast i okružen je onima koji ga slušaju, koji imaju korist od njegove politike. Iz tih redova teško da će se pojaviti opozicija Putinovoj politici, koja ne vodi napretku Rusije.“\nPosle Ukrajine, Zapad je izgubio poverenje u Putina, dodaje Sejbo, a bez poverenja nema ni skorog pomirenja između Istoka i Zapada, zaključuje on.